REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/149-21

26. april 2021. godine

B e o g r a d

Z A P I S N I K

33. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 26. APRILA 2021. GODINE

 Sednica je počela u 14.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Luka Kebara, Vuk Mirčetić, Uglješa Mrdić, Violeta Ocokoljić, Olja Petrović, Željko Tomić, Đuro Perić i Toma Fila.

Sednici su prisustvovali i Arpad Fremond, zamenik člana Odbora Balinta Pastora i Miloš Terzić, zamenik Ilije Matejića.

 Član Odbora Milenko Jovanov pristupio je sednici u toku razmatranja Sedme tačke dnevnog reda.

 Sednici nisu prisustvovali članovi Odbora: Jovan Palalić, Dubravka Kralj, Marija Jevđić i Milena Popović, niti njihovi zamenici.

 Sednici Odbora su prisustvovali: iz Ministarstva prosvete, nauke i tehnološkog razvoja: Aleksandar Jović i Vladimir Popović; iz Ministarstva poljoprivrede, šumarstva i vodoprivrede: Jelena Blagojević, državni sekretar, Nebojša Milosavljević, direktor Uprave za zaštitu bilja, Vedrana Ilić, pomoćnik ministra i Gligorije Veselinović, iz Odeljenja za međunarodnu saradnju; iz Ministarstva kulture i informisanja: Danijela Vanušić, vršilac dužnosti pomoćnika ministra; iz Ministarstva privrede: Zoran Dimitrijević, državni sekretar, Aleksandar Starčević, vršilac dužnosti pomoćnika ministra, Miodrag Dugandžija, načelnik odeljenja, Tanja Petrović, šef odseka, Dragana Zečević, rukovodilac grupe i Zeljko Lalić, rukovodilac grupe; iz Ministarstva za rad, zapošljavanje, boračka i socijalna pitanja: Zoran Milošević.

 Odbor je, na predlog predsednika, jednoglasno (12 glasova za), odlučio da se predloženi dnevni red dopuni tačkom 8. koja glasi: „Donošenje odluke o organizovanju javnog slušanja na temu: „Promene Ustava Republike Srbije u oblasti pravosuđa““.

Na predlog predsednika Odbora, Odbor je jednoglasno (12 glasova za) usvojio sledeći dopunjen

D n e v n i r e d:

1. Razmatranje Predloga zakona o izmenama i dopunama Zakona o kulturi, koji je podnela Vlada (broj 011-633/21 od 9. aprila 2021. godine), u načelu;
2. Razmatranje Predloga zakona o izmenama i dopunama Zakona o akreditaciji, koji je podnela Vlada (broj 011-598/21 od 5. aprila 2021. godine), u načelu;
3. Razmatranje Predloga zakona o predmetima od dragocenih metala, koji je podnela Vlada (broj 011-597/21 od 5. aprila 2021. godine), u načelu;
4. Razmatranje Predloga zakona o izmenama i dopunama Zakona o sprečavanju dopinga u sportu, koji je podnela Vlada (broj 011-635/21 od 9. aprila 2021. godine), u načelu;
5. Razmatranje Predloga zakona o potvrđivanju Ugovora o socijalnoj sigurnosti između Vlade Republike Srbije i Vlade Kvebeka, koji je podnela Vlada (broj 011-637/21 od 9. aprila 2021. godine);
6. Razmatranje Predloga zakona o potvrđivanju Protokola za izmenu i dopunu Sporazuma između Vlade Republike Srbije i Vlade Sjedinjenih Američkih Država o naučnoj i tehnološkoj saradnji, koji je podnela Vlada (broj 011-636/21 od 9. aprila 2021. godine);
7. Razmatranje Predloga zakona o potvrđivanju Sporazuma između Vlade Republike Srbije i Vlade Ruske Federacije o saradnji u oblasti biljnog karantina i zaštite bilja, koji je podnela Vlada (broj 011-634/21 od 9. aprila 2021.godine);
8. Donošenje odluke o organizovanju javnog slušanja na temu: „Promene Ustava Republike Srbije u oblasti pravosuđa“.

 **Prva tačka dnevnog reda:** Razmatranje Predloga zakona o izmenama i dopunama Zakona o kulturi, koji je podnela Vlada (broj 011-633/21 od 9. aprila 2021. godine), u načelu

Odbor je razmotrio Predlog zakona o izmenama i dopunama Zakona o kulturi, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

 Za izvestioca Odbora na sednici Narodne skupštine određen je predsednik Odbora.

 **Druga tačka dnevnog reda:** Razmatranje Predloga zakona o izmenama i dopunama Zakona o akreditaciji, koji je podnela Vlada (broj 011-598/21 od 5. aprila 2021. godine), u načelu

Odbor je razmotrio Predlog zakona o izmenama i dopunama Zakona o akreditaciji, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

 **Treća tačka dnevnog reda:** Razmatranje Predloga zakona o predmetima od dragocenih metala, koji je podnela Vlada (broj 011-597/21 od 5. aprila 2021. godine), u načelu

 Odbor je razmotrio Predloga zakona o predmetima od dragocenih metala, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova (12 glasova za, 1 nije glasao).

Za izvestioca Odbora na sednici Narodne skupštine određen je predsednik Odbora.

 **Četvrta tačka dnevnog reda:** Razmatranje Predloga zakona o izmenama i dopunama Zakona o sprečavanju dopinga u sportu, koji je podnela Vlada (broj 011-635/21 od 9. aprila 2021. godine), u načelu

 Odbor je razmotrio Predlog zakona o izmenama i dopunama Zakona o sprečavanju dopinga u sportu, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

 **Peta tačka dnevnog reda:** Razmatranje Predloga zakona o potvrđivanju Ugovora o socijalnoj sigurnosti između Vlade Republike Srbije i Vlade Kvebeka, koji je podnela Vlada (broj 011-637/21 od 9. aprila 2021. godine)

Odbor je razmotrio Predlog zakona o potvrđivanju Ugovora o socijalnoj sigurnosti između Vlade Republike Srbije i Vlade Kvebeka, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

**Šesta tačka dnevnog reda:** Razmatranje Predloga zakona o potvrđivanju Protokola za izmenu i dopunu Sporazuma između Vlade Republike Srbije i Vlade Sjedinjenih Američkih Država o naučnoj i tehnološkoj saradnji, koji je podnela Vlada (broj 011-636/21 od 9. aprila 2021. godine)

Odbor je razmotrio Predlog zakona o potvrđivanju Protokola za izmenu i dopunu Sporazuma između Vlade Republike Srbije i Vlade Sjedinjenih Američkih Država o naučnoj i tehnološkoj saradnji, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

**Sedma tačka dnevnog reda:** Razmatranje Predloga zakona o potvrđivanju Sporazuma između Vlade Republike Srbije i Vlade Ruske Federacije o saradnji u oblasti biljnog karantina i zaštite bilja, koji je podnela Vlada (broj 011-634/21 od 9. aprila 2021.godine)

Odbor je razmotrio Predlog zakona o potvrđivanju Sporazuma između Vlade Republike Srbije i Vlade Ruske Federacije o saradnji u oblasti biljnog karantina i zaštite bilja, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je predsednik Odbora.

**Osma tačka dnevnog reda:** Donošenje odluke o organizovanju javnog slušanja na temu: „Promene Ustava Republike Srbije u oblasti pravosuđa“

Na predlog predsednika, Odbor je jednoglasno (13 glasova za) odlučio da Odbor u četvrtak, 29. aprila, sa početkom u 10,00 časova, u Domu Narodne skupštine, u Maloj sali, organizuje javno slušanje na temu: **„**Promene Ustava Republike Srbije u oblasti pravosuđa“.

 Na ovo javno slušanje Odbor će, u skladu sa članom 84. stav 5. Poslovnika Narodne skupštine, pozvati pored članova Odbora, narodne poslanike i druga lica čije je prisustvo od značaja za temu javnog slušanja, i to: predsednika Vlade Anu Brnabić i ministra pravde Maju Popović; predsednika i sudije Ustavnog suda Republike Srbije; predstavnike pravosuđa: predsednika i sudije Vrhovnog kasacionog suda, Republičkog javnog tužioca i zamenike Republičkog javnog tužioca, predsednike apelacionih sudova, predsednika Upravnog suda, predsednika Privrednog apelacionog suda, predsednika Prekršajnog apelacionog suda, apelacione javne tužioce, članove Visokog saveta sudstva, članove Državnog veća tužilaca, Državnog pravobranioca i predstavnike Pravosudne akademije; predstavnike strukovnih udruženja: Udruženja sudija i tužilaca Srbije, Društva sudija Srbije, Foruma sudija Srbije, Udruženja sudija prekršajnih sudova Republike Srbije, Udruženja tužilaca Srbije, Udruženja sudijskih i tužilačkih pomoćnika i Alumni klub pravosudne akademije; predstavnike nezavisnih državnih organa: Zaštitnika građana, Poverenika za zaštitu ravnopravnosti, Poverenika za informacije od javnog značaja i zaštitu podataka o ličnosti i direktora Agencije za sprečavanje korupcije; predstavnike međunarodnih organizacija: Delegacije Evropske unije u Srbiji, OEBS-a i Saveta Evrope; ambasadore zemalja članica Evropske unije, Sjedinjenih Američkih Država i Kanade.

 Sednica je završena u 14.10 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević